wannaphong/clean_thaiwikipedia huggingface dataset:
# บางลำพู
thumb|ต้นลำพู ต้นสุดท้ายของกรุงเทพมหานครในสวนสันติชัยปราการ อันเป็นที่มาของชื่อบางลำพู
บางลำพู (มักสะกดผิดเป็น บางลำภู) เป็นย่านหนึ่งในพื้นที่เกาะรัตนโกสินทร์ ในเขตพระนคร กรุงเทพมหานคร

บางลำพู ได้ชื่อมาจากในอดีตมีต้นลำพูอยู่เป็นจำนวนมาก ริมคลอง  เดิมเป็นชุมนุมและตลาดเล็ก ๆ ริมน้ำก่อนการสถาปนากรุงรัตนโกสินทร์  มีวัดเก่าแก่ปรากฏอยู่ในพื้นที่ ได้แก่ วัดสังเวชวิศยาราม (วัดบางลำพู, วัดกลางนา) และวัดชนะสงครามราชวรมหาวิหาร ก่อนจะพัฒนาเป็นแหล่งพำนักของบรรดาเจ้านาย ขุนนาง ข้าราชบริพาร และประชาชนพลเมืองหลายหลากชาติพันธุ์ ทั้งไทย, จีน, มอญ และมุสลิม ที่มาตั้งบ้านเรือนอยู่อาศัยคละเคล้ากัน จนทำให้เป็นแหล่งเกิดอาชีพที่หลากหลาย ต่อมาเมื่อมีการตัดคลองรอบกรุง ทำให้ย่านบางลำพูกลายเป็นท่าน้ำใช้สำหรับขนถ่ายและแลกเปลี่ยนสินค้า เช่น พืชผักผลไม้จากฝั่งธนบุรี ก่อนจะพัฒนากลายเป็นตลาดบกที่สำคัญในเวลาต่อมา ในรัชสมัยรัชกาลที่ 5 เมื่อมีการสร้างพระราชวังดุสิตขึ้น ได้มีการตัดถนนหลายสายขึ้นมาจากถนนสามเสน  เช่น ถนนจักรพงษ์, ถนนพระอาทิตย์, ถนนพระสุเมรุ, ถนนข้าวสาร, ถนนรามบุตรี, ถนนตะนาว และถนนสิบสามห้าง จึงให้บางลำพูมีความคึกคักมากขึ้นด้วย

ปัจจุบัน บางลำพูเป็นที่รู้จักกันดีในฐานะเป็นแหล่งของการค้าขายเสื้อผ้า เครื่องนุ่งห่มต่าง ๆ โดยเฉพาะอย่างยิ่ง ชุดนักเรียน มีห้างร้านสำหรับจัดจำหน่ายโดยเฉพาะเคยเป็นที่ตั้งของห้างสรรพสินค้าหลายแห่ง และยังเป็นแหล่งที่พักชั่วคราวสำหรับนักท่องเที่ยวต่างชาติ โดยเฉพาะอย่างยิ่งชาวตะวันตก และได้มีร้านอาหาร, ร้านกาแฟ ตลอดจนร้านจำหน่ายเครื่องดื่มแอลกอฮอล์ ไว้ให้บริการด้วย โดยเฉพาะที่ถนนข้าวสาร หรือถนนรามบุตรี
นอกจากนี้ย่านบางลำพูยังเคยได้ชื่อว่าเป็นแหล่งรวมความเป็นที่ตั้งของบ้านดนตรีไทยหลายท่านซึ่งในขณะนี้มีเพียงบ้านดนตรีไทยของตระกูลดุริยประณีตและเครือญาติเท่านั้นที่ยังทำอยู่จนถึงทุกวันนี้ซึ่งนำโดยสุดจิตต์ ดุริยประณีตซึ่งเคยเป็นผู้ควบคุมวงดนตรีไทยของกรมประชาสัมพันธ์ในอดีตและต่อมาก็ได้รับการยกย่องให้เป็นศิลปินแห่งชาติสาขาด้านดนตรีไทยเมื่อปี2536เป็นผู้ดูแลบ้านดังกล่าวอยู่ฝังตรงข้ามวัดสังเวชวิศยารามซอยสามเสน1ถ.สามเสนนอกจากนั้นยังเป็นที่ตั้งของมูลนิธิดุริยประณีตอีกด้วยนอกนั้นบ้านดนตรีไทยที่มีอยู่ในย่านดังกล่าวได้เลิกทำหรือย้ายไปอยู่ที่อื่นหมดสิ้นแล้วคงเหลือเพียงบ้านดนตรีไทยของครูสุดจิตต์เท่านั้นที่ยังคงอยู่ในย่านนี้มาจนถึงปัจจุบันนี้
สถานที่สำคัญในย่านบางลำพู

วัดสังเวชวิศยาราม
วัดชนะสงครามราชวรมหาวิหาร
สวนสันติชัยปราการ
ป้อมพระสุเมรุ
พิพิธบางลำพู
บ้านพระอาทิตย์
บ้านเจ้าพระยา
บ้านมะลิวัลย์

วัดบวรนิเวศวิหาร
ถนนข้าวสาร
ถนนตะนาว
ถนนรามบุตรี
ศาลเจ้าพ่อหนู
มัสยิดจักรพงษ์
สถานีตำรวจนครบาลชนะสงคราม (สน.ชนะสงคราม)
สำนักงานเขตพระนคร
# อักขรานุกรมภูมิศาสตร์
อักขรานุกรมภูมิศาสตร์  เป็นพจนานุกรมหรือสารบบที่ใช้ร่วมกับแผนที่หรือแผนที่เล่ม ตรงแบบมีสารสนเทศเกี่ยวกับลักษณะภูมิศาสตร์ สถิติสังคมและลักษณะกายภาพของประเทศ ภูมิภาคหรือทวีป เนื้อหาของอักขรานุกรมภูมิศาสตร์อาจมีที่ตั้งของเรื่อง มิติยอดเขาและทางน้ำ ประชากร ผลิตภัณฑ์ภายในประเทศเบื้องต้นและอัตราการรู้หนังสือ สารสนเทศนี้โดยทั่วไปแบ่งเป็นหัวข้อโดยมีการแสดงรายการหน่วยตามลำดับตัวอักษร

ทราบว่ามีอักขรานุกรมภูมิศาสตร์กรีกโบราณตั้งแต่สมัยเฮลเลนิสติก อักขรานุกรมภูมิศาสตร์จีนเล่มแรกเท่าที่ทราบมีการเปิดเผยในคริสต์ศตวรรษที่ 1 และด้วยยุคสื่อพิมพ์ในประเทศจีนในคริสต์ศตวรรษที่ 9 คหบดีจีนลงทุนผลิตอักขรานุกรมสำหรับพื้นที่ท้องถิ่นของพวกตนเป็นแหล่งสารสนเทศและเป็นความภูมิใจท้องถิ่น นักภูมิศาสตร์ สเตฟานัสแห่งไบแซนทิอุม (Stephanus of Byzantium) เขียนพจนานุกรมภูมิศาสตร์ในคริสต์ศตวรรษที่ 6 ซึ่งมีอิทธิพลต่อผู้รวบรวมชาวยุโรปสมัยหลัง อักขรานุกรมภูมิศาสตร์สมัยใหม่พบได้ในส่วนอ้างอิงของห้องสมุดส่วนใหญ่ ตลอดจนบนอินเทอร์เน็ต
# หนังสือคู่มือ
หนังสือคู่มือ  เป็นงานอ้างอิงประเภทหนึ่ง หรือการรวบรวมคำสั่งอื่น เจตนาให้การอ้างอิงสำเร็จ คำนี้เดิมใช้กับหนังสือเล็ก ๆ หรือพกพาได้ที่มีสารสนเทศที่เป็นประโยชน์ต่อเจ้าของ แต่พจนานุกรมภาษาอังกฤษ ฉบับออกซฟอร์ดนิยามความหมายปัจจุบันว่า "หนังสือใด ๆ ... ที่ให้สารสนเทศอย่างข้อเท็จจริงในเรื่องใดเรื่องหนึ่ง คำชี้แนะในศิลปะหรืออาชีพบางอย่าง คำสั่งสำหรับดำเนินการเครื่องจักร หรือสารสนเทศสำหรับนักท่องเที่ยว"Oxford English Dictionary Online, accessed 23 March 2017.
# จดหมายจางวางหร่ำ
จดหมายจางวางหร่ำ เป็นงานพระนิพนธ์ของพระราชวรวงศ์เธอ กรมหมื่นพิทยาลงกรณ์ หรือ น.ม.ส. ลงพิมพ์เป็นตอน ๆ ในหนังสือ ทวีปัญญา และได้รับการตีพิมพ์รวมเล่มครั้งแรกเมื่อปีพ.ศ. 2478 เป็นวรรณกรรมในรูปแบบการเขียนจดหมาย ซึ่งเป็นของแปลกในสมัยนั้น นักวิชาการหลายท่านลงความเห็นว่ากรมหมื่นพิทยาลงกรณ์ น่าจะทรงได้ความคิดในการเขียนจดหมายจากตะวันตก โดยน่าจะได้เค้าโครงมาจากเรื่อง The Letter of a Selfmade Merchant to His Son ของ จอร์จ ฮอเรซ ลอริเมอร์ นักเขียนชาวอเมริกัน

กรมหมื่นพิทยาลงกรณ์นิพนธ์จดหมายจางวางหร่ำ ในฐานะบรรณาธิการชั่วคราวระหว่างที่พระบาทสมเด็จพระมงกุฎเกล้าเจ้าอยู่หัวเสด็จพระราชดำเดินเมืองเหนือราว 6 เดือน ทรงนิพนธ์จดหมายนี้ลงพิมพ์ติดต่อกันเดือนละฉบับ ลงพิมพ์ในหนังสือ ทวีปัญญา 6 ฉบับ แม้หนังสือ ทวีปัญญา ได้เลิกกิจการแล้ว กรมหมื่นพิทยาลงกรณ์ยังนิพนธ์จดหมายจางวางหร่ำ ฉบับที่ 7 ลงในหนังสือ เสนาศึกษา ดังนั้นจดหมายจางวางหร่ำจึงมีอยู่ 7 ฉบับ

เนื้อหาของจดหมาย เขียนเป็นร้อยแก้ว เล่าถึงเศรษฐีเมืองฉะเชิงเทราเขียนถึงนายสนธิ์ บุตรชาย รูปแบบของจดหมายที่ปรากฏนั้น เป็นการเขียนไปเพียงฝ่ายเดียวของจางวางหร่ำ ไม่มีจดหมายตอบ แต่ถึงกระนั้นในแต่ละฉบับ ผู้อ่านทราบว่า จางวางหร่ำได้รับจดหมายจากนายสนธิ์เช่นกัน จดหมายฉบับที่ 1-4 เขียนถึงนายสนธิ์ขณะที่นายสนธิ์เรียนอยู่ที่ประเทศอังกฤษ จดหมายฉบับที่ 5-7 เขียนถึงนายสนธิ์เมื่อนายสนธิ์กลับมายังกรุงเทพฯ แล้ว จดหมายแต่ละฉบับ มีเนื้อหามุ่งอบรมสั่งสอนนายสนธิ์ในเรื่องต่าง ๆ ผู้อ่านสามารถเห็นความคิดหลักในการสอนของจางวางหร่ำได้จากคำขึ้นต้นที่เป็นการสรุปเรื่องราวในจดหมายแต่ละฉบับ ทั้งนี้ยังมีการแทรกอารมณ์ขันอยู่ในเรื่อง

ตัวละคร
 จางวางหร่ำ (พ่อ) มีความเข้มงวด และห่วงใยต่อบุตร
 นายสนธิ์ (บุตร)  เป็นบุตรที่มุ่งแต่ความสำราญ ไม่สนใจการงานมากนัก
 แม่ เป็นแม่ที่ห่วงใยต่อบุตร
 บุตรชายของเจ้าสัวแก้ว เป็นบุคคลที่ฉลาด มีความรู้มาก แต่ไม่สามารถทำงานได้
 เจ้าจ๋อง บุตรชายของสมุห์บัญชีจุ่น เป็นหนุ่มเจ้าสำราญ ไม่ตั้งใจทำงาน แต่เมื่อถึงคราวที่พ่อพลาดพลั้งก็กลับตัวเป็นคนใหม่ ตั้งใจทำงาน ยังเป็นคนที่เกียจคร้านแต่มีความชาญฉลาด สามารถนำความรู้ที่มีมาสร้างนวัตกรรมเพื่อตอบสนองความเกียจคร้านของตนเอง
 มิสเตอร์ไวท์
 สมุห์แสง เป็นคนจิตใจดี หงุดหงิดง่าย และมีเมตตาต่อผู้อื่น
 นายเขียว สุรานันท์ เป็นคนสติไม่สมประกอบ
# สเกตลีลาเยาวชนชิงแชมป์โลก
สเกตลีลาเยาวชนชิงแชมป์โลก (World Junior Figure Skating Championships) เป็นการแข่งขันสเกตลีลาที่จัดขึ้นปีละครั้งโดยสหภาพสเกตนานาชาติ (ISU) การแข่งขันแบ่งออกเป็นสี่ประเภทคือ ชายเดี่ยว, หญิงเดี่ยว, สเกตคู่ และไอซ์แดนซิง ผู้เข้าแข่งขันในรายการนี้ต้องมีอายุไม่ต่ำกว่า 13 ปีแต่ไม่เกิน 19 ปีบริบูรณ์ในวันที่ 1 กรกฎาคมล่าสุด ยกเว้นประเภทสเกตคู่และไอซ์แดนซิงขยายไปถึงอายุไม่เกิน 21 ปี 

สเกตลีลาเยาวชนชิงแชมป์โลกจัดขึ้นครั้งแรกในปี 1976 ที่ เมืองเมอแจฟ ประเทศฝรั่งเศส ในชื่อรายการว่า "สเกตลีลาเยาวชนชิงแชมป์ ISU" (ISU Junior Figure Skating Championships) ก่อนที่ในปี 1978 จะเปลี่ยนชื่อรายการมาเป็น "สเกตลีลาเยาวชนชิงแชมป์โลก"

ดูเพิ่ม
 สเกตลีลาชิงแชมป์โลก (World Figure Skating Championships) — ลานแข่งระดับนานาชาติขัน 1 (สูงสุด)
 สเกตลีลากร็องปรีไฟนอล (Grand Prix of Figure Skating Final) — ลานแข่งระดับนานาชาติขัน 2
 สเกตลีลาชิงแชมป์ยุโรป (European Figure Skating Championships) — ลานแข่งระดับนานาชาติขั้น 3
 สเกตลีลาชิงแชมป์สี่ทวีป (Four Continents Figure Skating Championships) — ลานแข่งระดับนานาชาติขั้น 3
# จังหวัดบาตาเนส
จังหวัดบาตาเนส (อีวาตัน: Probinsya nu Batanes; อีโลกาโน: Probinsia ti Batanes) เป็นจังหวัดหมู่เกาะของเขตลัมบักนางคากายัน ประเทศฟิลิปปินส์ และเป็นจังหวัดที่อยู่เหนือสุด มีพื้นที่และประชากรน้อยที่สุดของประเทศ เมืองหลักคือบัสโก ซึ่งตั้งอยู่บนเกาะบาตัน

หมู่เกาะนี้ อยู่ห่างจากเกาะลูซอนไปทางทิศเหนือ  และอยู่ห่างจากเกาะไต้หวันไปทางทิศใต้  จังหวัดนี้แยกจากหมู่เกาะบาบูยันของจังหวัดคากายันโดยช่องแคบบาลินตัง และแยกจากไต้หวันโดยช่องแคบบาชี

 ภูมิศาสตร์ 
จังหวัดบาตาเนสมีพื้นที่ 219.01 ตารางกิโลเมตร ประกอบด้วย 10 เกาะ อยู่ระหว่างหมู่เกาะบาบูยัน (จังหวัดคากายัน) และเกาะไต้หวัน แต่ละเกาะมีประชากรเบาบาง และอยู่ภายใต้อิทธิพลของไต้ฝุ่น สามเกาะที่ใหญ่ที่สุดและมีประชากรอาศัยอยู่ ได้แก่ เกาะบาตัน, เกาะอิตบายัต และเกาะซับตัง

เกาะที่อยู่เหนือสุดของจังหวัดและประเทศคือ เกาะมาวูดิส เกาะอื่น ๆ ที่อยู่ใกล้ ได้แก่ เกาะมิซังกา, เกาะซียายัน, เกาะอีวูฮอส และเกาะดีเกยBritannica CD (1995). Batan Islands . University of Valencia. Retrieved on 2010-09-15. โดยเกาะทั้งหมดของจังหวัดอยู่บนวงแหวนภูเขาไฟลูซอน

 ภูมิอากาศ 

 การขนส่ง 
สามารถเดินทางโดยทางอากาศที่ท่าอากาศยานบัสโก และท่าอากาศยานอิตบายัต
# จังหวัดคากายัน
จังหวัดคากายัน  (อีโลกาโน: Probinsia ti Cagayan, ฟิลิปีโน: Lalawigan ng Cagayan) เป็นจังหวัดในเขตลัมบักนางคากายันของประเทศฟิลิปปินส์ ตั้งอยู่ทางภาคตะวันออกเฉียงเหนือของเกาะลูซอน และยังรวมพื้นที่ของหมู่เกาะบาบูยันทางทิศเหนือ จังหวัดคากายันอยู่ติดกับจังหวัดฮีลากังอีโลโคสและอาปาเยาทางทิศตะวันตก และติดกับจังหวัดกาลิงกาและอีซาเบลาทางทิศใต้ เมืองหลักคือตูเกกาเรา

จังหวัดมีพื้นที่ 9,295.75 ตารางกิโลเมตร ซึ่งคิดเป็นร้อยละ 3 ของพื้นที่ทั้งประเทศ ทำให้เป็นจังหวัดที่ใหญ่เป็นอันดับที่สองของเขตลัมบักนางคากายัน

สำหรับในปี ค.ศ. 2015 จังหวัดคากายันมีประชากร 1,199,320 คน ความหนาแน่น 130 คนต่อตารางกิโลเมตร หรือ 340 คนต่อตารางไมล์

 ภูมิอากาศ
# จังหวัดอีซาเบลา
จังหวัดอีซาเบลา (อีโลกาโน: Probinsia ti Isabela) เป็นจังหวัดที่ใหญ่เป็นอันดับที่สองของประเทศฟิลิปปินส์ และเป็นจังหวัดที่ใหญ่ที่สุดบนเกาะลูซอน เมืองหลักคืออีลากัน ตั้งอยู่ในเขตลัมบักนางคากายัน อยู่ติดกับจังหวัดคากายันทางทิศเหนือ, ติดกับจังหวัดกาลิงกาทางทิศตะวันตกเฉียงเหนือ, ติดกับจังหวัดบูลูบุนดูคินทางทิศตะวันตก, ติดกับจังหวัดอีฟูเกาและนูเอวาวิซคายาทางทิศตะวันตกเฉียงใต้, ติดกับจังหวัดคีรีโนและเอาโรราทางทิศใต้ และติดกับทะเลฟิลิปปินทางทิศตะวันออก

ผลผลิตทางเกษตรกรรมที่สำคัญได้แก่ ข้าว และข้าวโพด ในปี ค.ศ. 2012 จังหวัดผลิตข้าวโพดได้ถึง 1,209,524 เมตริกตัน เมืองทางการค้าที่สำคัญได้แก่ อีลากัน, คาอัวยัน, ซันเตียโก และโรซัส

 อ้่างอิง
# ไมค์ ฮาเวนนาร์
ไมค์ ฮาเวนนาร์  เป็นนักฟุตบอลชาวญี่ปุ่นในตำแหน่งกองหน้า ปัจจุบันเล่นให้กับเวนท์ฟอเรท โคฟุ ในเจลีก ดิวิชัน 2 ในอดีตเคยเล่นให้กับแบงค็อก ยูไนเต็ด ในไทยลีก และฟุตบอลทีมชาติญี่ปุ่น

 ทีมชาติ 
ในปี ค.ศ. 2007 ฮาเวนนาร์เข้าร่วมทีมชาติญี่ปุ่นรุ่นอายุไม่เกิน 20 ปี เพื่อไปแข่งขันฟุตบอลโลกเยาวชนอายุไม่เกิน 20 ปี 2007 ที่ประเทศแคนาดา เขาได้ลงเล่นหนึ่งนัดพบกับทีมชาติไนจีเรีย

ในเดือนสิงหาคม ค.ศ. 2011 เขามีชื่อติดทีมชาติชุดใหญ่

เขาลงเล่นให้กับทีมชาติชุดใหญ่นัดแรก เมื่อวันที่ 2 กันยายน ค.ศ. 2011 โดยเขาลงเล่นในฐานะตัวสำรองโดยถูกเปลี่ยนตัวลงมาในนาทีที่ 70 นัดพบกับเกาหลีเหนือในรอบคัดเลือกของฟุตบอลโลก 2014 เขายิงประตูแรกในนามทีมชาติในนัดที่พบกับทาจิกิสถาน เมื่อวันที่ 11 ตุลาคม ค.ศ. 2011 โดยญี่ปุ่นชนะ 8–0 ฮาเวนนาร์ยังได้เข้าร่วมแข่งขันฟีฟ่าคอนเฟเดอเรชันส์คัพ 2013 โดยเขาลงเล่นในฐานะตัวสำรอง ใช้เวลาลงเล่น 11 นาที

 สถิติทีมชาติ 
อัปเดตล่าสุดเมื่อ 24 มีนาคม ค.ศ. 2016

 ทีมชาติญี่ปุ่น ปี ค.ศ.  ลงเล่น (นัด)  จำนวนประตู 2011 52 2012 41 2013 81 2016 10 ทั้งหมด 184

 ประตูในนามทีมชาติ 
อ้างอิง:
 #  วันที่  สนาม  พบกับ  สกอร์  ผล  การแข่งขัน 1.  11 ตุลาคม ค.ศ. 2011  สนามกีฬายันมาร์นางาอิ, โอซากะ, ญี่ปุ่น   1–0 8–0  ฟุตบอลโลก 2014 รอบคัดเลือก 2.  11 ตุลาคม ค.ศ. 2011  สนามกีฬายันมาร์นางาอิ, โอซากะ, ญี่ปุ่น   5–0 8–0  ฟุตบอลโลก 2014 รอบคัดเลือก 3.  6 กันยายน ค.ศ. 2012  Tohoku Denryoku Big Swan Stadium, นีงาตะ, ญี่ปุ่น   1–0 1–0  กระชับมิตร 4.  23 มีนาคม ค.ศ. 2013  สนามกีฬาแห่งชาติคาลิฟา, โดฮา, กาตาร์   2–1 2–1  กระชับมิตร
# กลุ่มข่าวยูสเน็ต
กลุ่มข่าวยูสเน็ต  เป็นคลังเก็บสารที่โพสต์จากผู้ใช้หลายคนจากที่ต่าง ๆ โดยใช้อินเทอร์เน็ต ซึ่งปกติอยู่ในระบบยูสเน็ต คำว่า "กลุ่มข่าว" เป็นชื่อผิด จริง ๆ แล้วเป็นกลุ่มอภิปราย และไม่ได้มีไว้เพื่อพิมพ์เผยแพร่ข่าว แต่เคยใช้เมื่ออินเทอร์เน็ตยังมีอายุน้อย ในทางเทคนิคแล้วกลุ่มข่าวต่างจากฟอรัม (forum) อภิปรายในเวิลด์ไวด์เว็บ แต่มีฟังก์ชันคล้ายกัน เคยมีการใช้ซอฟต์แวร์อ่านข่าวเพื่ออ่านกลุ่มข่าว

ก่อนมีเวิลด์ไวด์เว็บ กลุ่มข่าวยูสเน็ตเป็นบริการอินเทอร์เน็ตยอดนิยมอย่างหนึ่ง และยังคงสภาพไม่ใช่เชิงพาณิชย์ซึ่งตรงข้ามกับเว็บซึ่งมีโฆษณา ในปีหลัง ๆ การอภิปรายเปิดแบบนี้บนอินเทอร์เน็ตเสียพื้นที่ให้กับฟอรัมที่เข้าถึงได้ด้วยเบราว์เซอร์ที่มีปัจเจกบุคคลดำเนินการและเครือข่ายสังคมสื่อขนาดใหญ่อย่างเฟซบุ๊กและทวิตเตอร์

การสื่อสัญญาณภายในและที่ขอบเขตของเครือข่ายใช้เกณฑ์วิธีการโอนข่าวเครือข่าย (NNTP) ซึ่งเป็นมาตรฐานอินเทอร์เน็ตอย่างหนึ่ง
# เอ็กซ์เอฟแอล (2020)
XFL คือลีคอเมริกันฟุตบอลอาชีพอเมริการะดับรอง  ซึ่งประกอบไปด้วย 8 ทีม ซึ่งมีที่ตั้งอยู่ทั่วสหรัฐอเมริกา โดยเริ่มฤดูกาลตั้งแต่เดือนกุมภาพันธ์ถึงพฤษภาคม ซึ่งแต่ละทีมจะต้องทำการแข่งขัน 10 เกมในช่วงฤดูกาลปกติ หลังจากนั้นจะมี 4 ทีมที่ได้เข้าไปแข่งในรอบเพลย์ออฟเพื่อชิงแชมป์ในฤดูกาลนั้น โดยสำนักงานใหญ่ของลีคตั้งอยู่ที่เมืองอาร์ลิงตัน รัฐเท็กซัส.

XFL ถูกก่อตั้งในปี 2018 โดยมีวินซ์ แม็กแมน ประธานบอร์ดบริหารของ WWE โดยถือเป็นลีคที่สืบทอดมาจากลีคในชื่อเดียวกัน ซึ่งเขาได้ก่อนตั้งขึ้นเมื่อปี 2001. ซึ่งแม็กแมนสร้าง XFL ใหม่นี้ขึ้นมาให้เรียบง่ายกว่าเนชันแนลฟุตบอลลีก (NFL)โดยมีการลดการโต้แย้งนอกสนามให้น้อยลงและทำให้เกมมีจังหวะที่เร็วขึ้น และไม่มีคุณลักษณะใด ๆ ที่ได้รับแรงบรรดาลใจจากมวยปล้ำอาชีพ หรือกีฬาเพื่อความบันเทิงเหมือนดั่งกับเอ็กซ์เอฟแอลที่ทำการแข่งขันในปี 2001 โดยแต่เดิม ลีคและทีมแข่งขันทั้งหมดมีเจ้าของคือ Alpha Entertainment ของวินซ์ แม็กแมนเอง

ภายหลังจากที่การแข่งขันผ่านไป 5 สัปดาห์หลังจากเริ่มแข่งขันในฤดูกาล 2020 การดำเนินการของลีกค่อย ๆ ปิดลงเนื่องจากการการระบาดทั่วของโควิด-19 ในสหรัฐอเมริกา โดยได้ยื่นขอล้มละลายเมื่อวันที่ 13 เมษายน ต่อมาในเดือนสิงหาคมปี 2020 นักแสดงและอดีตนักมวยปล้ำของ WWE ดเวย์น จอห์นสัน พร้อมพันธมิตรทางธุรกิจและอดีตภรรยาอย่างดานี การ์เซีย และเรดเบิร์ด แคปปิตอล พาร์ทเนอร์ ได้ร่วมกันเข้าซื้อ XFL ในราคา 15 ล้านเหรียญดอลลาร์สหรัฐ โดยลีคมีกำหนดกลับมาแข่งขันต่อในวันที่ 18 กุมภาพันธ์ 2023

XFL เริ่มดำเนินการในระหว่างช่วงฤดูหนาวถึงช่วงต้นของฤดูใบไม้ผลิในสหรัฐอเมริกา ภายหลังจากสิ้นสุดฤดูกาลของ NFL และก่อนเริ่มฤดูกาลของUnited States Football League (USFL) โดย XFL มีความร่วมมือด้านบุคลากรของผู้เล่นกับ Indoor Football League (IFL) ซึ่งในทางพฤตินัยถือว่าเป็นลีคระดับรองของ XFL อีกต่อหนึ่ง
 อ้างอิง 

 เชิงอรรถ 

แหล่งข้อมูลอื่น
# โทกีว คอร์ปอเรชัน
โทกีว คอร์ปอเรชัน  หรือเรียกว่า รถไฟฟ้าโทกีว  เป็นบริษัทรถไฟเอกชน, ผู้พัฒนาที่ดิน และผู้ให้บริการโรงแรมและร้านค้าในเขตอภิมหานครโตเกียว เป็นส่วนหนึ่งของบริษัทกลุ่มโทกีว สำนักงานใหญ่ตั้งอยู่ที่ชิบูยะในโตเกียว"会社概要 ." Tokyu Corporation. Retrieved on November 27, 2009.

บริษัทจดทะเบียนเมื่อวันที่ 2 กันยายน ค.ศ. 1922 ในชื่อ รถไฟฟ้าเมงูโระ-คามาตะ  ต่อมาจึงเปลี่ยนชื่อเป็น รถไฟฟ้าโตเกียว-โยโกฮามะ  ก่อนที่จะใช้ชื่อปัจจุบันในปี ค.ศ. 1943 ช่วงปี ค.ศ. 1944 จนถึง 1948 บริษัทยังได้เป็นเจ้าของเคกีว, เคโอ คอร์ปอเรชัน และรถไฟฟ้าโอดะกีว โดยในช่วงนั้น ถูกเรียกกันว่า ไดโตกีว แปลว่า โตกีวที่ยิ่งใหญ่

 สายรถไฟ 
 สาย สัญลักษณ์ เส้นทาง ระยะทาง (กิโลเมตร) จำนวนสถานี  ปีที่เปิดใช้งาน (ค.ศ.) ความเร็วสูงสุด (กิโลเมตรต่อชั่วโมง)โทโยโกะ  30px|link= ชิบูยะ – โยโกฮามะ 24.2 21 1926 110เมงูโระ   30px|link= เมงูโระ – ฮิโยชิ 11.9 13 1923 110เด็นเอ็นโตชิ   30px|link= ชิบูยะ – ชูโอริงกัง 31.5 27 1907 110โออิมาจิ 30px|link= โออิมาจิ – มิโซโนกูจิ 10.4 15 1927 85อิเกงามิ  30px|link= โกตันดะ – คามาตะ 10.9 15 1922 80เซตางายะ   30px|link= ซังเง็นจายะ – ชิโมะตากาอิโดะ 5.0 10 1925 40ทามางาวะ  30px|link= คามาตะ – ทามางาวะ 5.6 7 2000 80 ทั้งหมด 99.5 108 –
thumb|350px|right|แผนที่เส้นทาง

โตกีวยังให้บริการสายโคโดโมะโนะกูนิ (นางัตสึตะ - โคโดโมะโนะกูนิ; 3.4 กิโลเมตร) ซึ่งอยู่ภายใต้สัญญาของบริษัทรถไฟโยโกฮามะมินาโตมิไร

 ขบวนรถไฟฟ้า 
 โทกีว 8500 ซีรีส์ (ตั้งแต่ ค.ศ. 1975)
 โทกีว 8090 ซีรีส์ (ตั้งแต่ ค.ศ. 1980)
 โทกีว 7600 ซีรีส์ (ตั้งแต่ ค.ศ. 1986)
 โทกีว 9000 ซีรีส์ (ตั้งแต่ ค.ศ. 1986)
 โทกีว 7700 ซีรีส์ (ตั้งแต่ ค.ศ. 1987)
 โทกีว 1000 ซีรีส์ (ตั้งแต่ ค.ศ. 1988)
 โทกีว 2000 ซีรีส์ (ตั้งแต่ ค.ศ. 1992)
 โทกีว 300 ซีรีส์ (สายเซตางายะ, ตั้งแต่ ค.ศ. 1999)
 โทกีว 3000 ซีรีส์ (ตั้งแต่ ค.ศ. 1999)
 โทกีว 5000 ซีรีส์ (ตั้งแต่ ค.ศ. 2002)
 โทกีว 7000 ซีรีส์ (ตั้งแต่ ค.ศ. 2007)
 โทกีว 6000 ซีรีส์ (ตั้งแต่ ค.ศ. 2008)
# ภาษาอังกฤษพื้นฐาน
ภาษาอังกฤษพื้นฐาน  เป็นภาษาควบคุมที่ยึดภาษาอังกฤษ มีชาลส์ เคย์ อ็อกเดน (Charles Kay Ogden) นักภาษาศาสตร์และนักปรัชญา สร้างขึ้นเป็นภาษาช่วยสื่อสารนานาชาติ และใช้เป็นตัวช่วยสำหรับการสอนภาษาอังกฤษเป็นภาษาที่สอง สาระสำคัญของภาษาอังกฤษพื้นฐานคือเป็นสับเซตเรียบง่ายของภาษาอังกฤษปกติ นำเสนอในหนังสือ ภาษาอังกฤษพื้นฐาน: บทนำทั่วไปพร้อมกฎและไวยากรณ์ (Basic English: A General Introduction with Rules and Grammar, 1930) ของอ็อกเดน

ภาษาพื้นฐานของอ็อกเดน และมโนทัศน์ภาษาอังกฤษเรียบง่าย มีการเผยแพร่มากที่สุดหลังฝ่ายสัมพันธมิตรชนะสงครามโลกครั้งที่สองเป็นวิธีการบรรลุสันติภาพโลก แม้ภาษาอังกฤษพื้นฐานมิได้สร้างเข้าโปรแกรม แต่มีการทบทวนการทำให้เรียบง่ายคล้ายกันสำหรับการใช้ของนานาชาติหลายอย่าง ผู้ช่วยของอ็อกเดน ไอ. เอ. ริชาดส์นำเสนอการใช้ในโรงเรียนในประเทศจีน ต่อมา มีอิทธิพลต่อภาษาอังกฤษพิเศษ (Special English) ของวอยซ์ออฟอเมริกา สำหรับการแพร่สัญญาณข่าว และภาษาอังกฤษเทคนิคง่าย (Simplified Technical English) เป็นภาษาควบคุมที่ยึดภาษาอังกฤษที่ออกแบบมาเพื่อเขียนคู่มือเทคนิค

สิ่งที่เหลือรอดปัจจุบันของภาษาอังกฤษพื้นฐานของอ็อกเดนคือ รายการศัพท์ 850 คำที่ใช้เป็นคำศัพท์ของผู้เริ่มต้นของภาษาอังกฤษซึ่งมีสอนทั่วโลก โดยเฉพาะอย่างยิ่งในทวีปเอเชียEdmond H Weiss The Elements of International English Style, pp. 17-18, M. E. Sharpe, 2005
# ถนนเทอดไท
ถนนเทอดไท  เป็นถนนสายหนึ่งในพื้นที่กรุงเทพมหานคร เป็นถนนในฝั่งธนบุรี ตัดผ่านตั้งแต่เขตธนบุรี เขตจอมทอง เขตภาษีเจริญ ไปสิ้นสุดที่เขตบางแค

ถนนเทอดไทจัดเป็นถนนสายรอง บางส่วนเดิมมีชื่อว่า "ถนนพัฒนาการ" เป็นถนนที่มีจุดเริ่มต้นที่แยกบางยี่เรือ จุดตัดกับถนนอินทรพิทักษ์ในเขตธนบุรี ไปสิ้นสุดลงที่แยกพัฒนาการ จุดตัดกับถนนบางแคในเขตบางแค

สถานที่สำคัญใกล้เคียง
ตลาดพลู
วัดอินทารามวรวิหาร (วัดบางยี่เรือนอก, วัดบางยี่เรือใต้, วัดใต้)
วัดจันทารามวรวิหาร (วัดบางยี่เรือกลาง, วัดกลาง)
วัดราชคฤห์วรวิหาร (วัดบางยี่เรือใน, วัดบางยี่เรือมอญ, วัดเหนือ)
วัดวรามาตยภัณฑสาราราม (วัดขุนจันทร์)
วัดโพธินิมิตรสถิตมหาสีมาราม
วัดอัปสรสวรรค์วรวิหาร (วัดหมู)
สถานีรถไฟตลาดพลู
มัสยิดสวนพลู
สถานีรถไฟฟ้าบีทีเอสตลาดพลู
สถานีรถไฟฟ้าบีทีเอสวุฒากาศ
สถานีตำรวจนครบาลบางยี่เรือ
สถานีตำรวจนครบาลตลาดพลู
วัดนาคปรก
วัดอ่างแก้ว
วัดรางบัว

ดูเพิ่ม
ถนนวุฒากาศ
แหล่งข้อมูลอื่น

เทอดไท
เทอดไท
เทอดไท
เทอดไท
เทอดไท
# มิลเลียนดอลลาร์เกม
มิลเลียนดอลล่าร์เกม  เป็นการแข่งขันชิงแชมป์ของ XFL ในเฉพาะฤดูกาลปี ค.ศ. 2001 ในตอนแรก ไม่มีชื่อพิเศษ และถูกเรียก "The Big Game at the End"

ในเกมเป็นการแข่งขันระหว่างแชมป์รุ่นตะวันตก Los Angeles Xtreme กับ runner-up ของรุ่นตะวันตก San Francisco Demons โดยทีม Xtreme เอาชนะ runner-up ของตะวันออก Chicago Enforcers ด้วยคะแนน 33-16 ในรอบแรกในขณะที่ทีม Demons เอาชนะ แชมป์รุ่นตะวันออก Orlando Rage ด้วยคะแนน 26-25 Orlando ได้จบฤดูกาลปกติ 10 เกมด้วยสถิติที่ดีที่สุดของ XFL 8-2 ,ลอสแองเจลิส 7-3 ขณะที่ชิคาโก และซานฟรานซิสโกแต่ละคนก็จบเกมด้วยคะแนน 5-5

กล่องคะแนน
# ดับเบิลยูดับเบิลยูอี รอว์ 25 ปี
ดับเบิลยูดับเบิลยูอี รอว์ 25 ปี  เป็นรายการตอนพิเศษ ที่ออกอากาศสดในวันที่ 22 มกราคม ค.ศ. 2018 ทางช่องUSA Network ในสหรัฐอเมริกา ของการเฉลิมฉลอง 25 ปีของ ดับเบิลยูดับเบิลยูอี รอว์

ในศึกนี้ได้จัดถึง 2 สนาม ได้แก่ Barclays Center ในBrooklyn และManhattan Center ในManhattan โดยในโชว์จะมีการปรากฏตังของผู้เข้าสู่หอเกียรติยศ และตำนานในอดีต

 ผลการแข่งขัน 
Barclays Center

Manhattan Center
# เอเอฟซีคัพ 2561 รอบแบ่งกลุ่ม
รอบแบ่งกลุ่ม ของการแข่งขันเอเอฟซีคัพ 2561 จะลงเล่นตั้งแต่วันที่ 10 กุมภาพันธ์ ถึง 16 พฤษภาคม 2561. มีทีมที่เข้าร่วมการแข่งขันทั้งสิ้น 36 ทีมในรอบแบ่งกลุ่มเพื่อที่จะค้นหา 11 ทีมในการแข่งขัน รอบแพ้คัดออก ของ เอเอฟซีคัพ 2561.

การจับสลาก

การจับสลากสำหรับรอบแบ่งกลุ่มจะจัดขึ้นในวันที่ 6 ธันวาคม พ.ศ. 2560, 14:00 MYT (UTC+8), ที่ เอเอฟซี เฮาส์ ใน กัวลาลัมเปอร์, ประเทศมาเลเซีย. 36 ทีมได้ถูกจับสลากอยู่ในเก้ากลุ่มจากสี่ทีม: แต่ละสามกลุ่มในโซนตะวันตก (กลุ่ม เอ–ซี) และโซนอาเซียน (กลุ่ม เอฟ–เอช), และกลุ่มละหนึ่งทีมในโซนเอเชียกลาง (กลุ่ม ดี), โซนเอเชียใต้ (กลุ่ม อี), และโซนเอเชียตะวันออก (กลุ่ม ไอ). ทีมที่มาจากสมาคมเดียวกันจะไม่สามารถจับสลากอยู่ในกลุ่มเดียวกันได้.

โซนกลุ่มทีมวางโถ 1ทีมวางโถ 2ทีมวางโถ 3ทีมวางโถ 4โซนเอเชียตะวันตกเอ–ซี Malkiya Manama Al-Quwa Al-Jawiya Al-Zawraa Al-Ahed Al-Ansar Al-Jaish Al-Wahda Al-Faisaly Al-Jazeera Dhofar Al-Suwaiq โซนเอเชียกลางดี Istiklol Altyn Asyr Alay Osh Ahal โซนเอเชียใต้อี Aizawl New Radiant Dhaka Abahani Bengaluru FC โซนอาเซียนเอฟ–เอช Ceres–Negros Global Cebu Shan United Yangon United Bali United Persija Jakarta FLC Thanh Hóa Sông Lam Nghệ An Tampines Rovers Home United Johor Darul Ta'zim Boeung Ket Angkor โซนเอเชียตะวันออกไอ April 25 Hang Yuen Benfica de Macau Hwaebul 

ทีมสแตนด์บาย
 Al-Wehdat (for Al-Faisaly)
 Mohun Bagan (for Aizawl)
 Hà Nội (for FLC Thanh Hóa)
 Selangor (for Johor Darul Ta'zim)
 Madura United (for Bali United)
 Yadanarbon (for Shan United)
 Meralco Manila (for Ceres–Negros)
 Geylang International (for Tampines Rovers)

รูปแบบการแข่งขัน

ในรอบแบ่งกลุ่ม, แต่ละกลุ่มจะลงเล่นในรูปแบบเหย้าและเยือน. ทีมด้านล่างนี้ได้ผ่านเข้าสู่ รอบแพ้คัดออก:
ชนะเลิศของแต่ละกลุ่มและทีมรองชนะเลิศที่ดีที่สุดในโซนเอเชียตะวันตกและโซนอาเซียนจะได้ผ่านเข้าสู่ รอบรองชนะเลิศ ระดับโซน.
ชนะเลิศของแต่ละกลุ่มในโซนเอเชียกลาง, โซนเอเชียใต้, และโซนเอเชียตะวันออกจะได้ผ่านเข้าสู่ เพลย์ออฟ อินเตอร์-โซน รอบรองชนะเลิศ.

กลุ่ม
กลุ่ม เอ

กลุ่ม บี

กลุ่ม ซี

กลุ่ม ดี

กลุ่ม อี

กลุ่ม เอฟ

กลุ่ม จี

กลุ่ม เอช

กลุ่ม ไอ

ตารางคะแนนทีมอันดับสองที่ดีที่สุด
โซนเอเชียตะวันตก

โซนอาเซียน

หมายเหตุ
# เหรียญที่ระลึก "ครบรอบ 30 ปีการสถาปนากองทัพโซเวียตและกองทัพเรือ"
เหรียญที่ระลึก "ครบรอบ 30 ปีการสถาปนากองทัพโซเวียตและกองทัพเรือ"   เป็นเหรียญที่ระลึกของสหภาพโซเวียต เนื่องในวาระครบรอบ 30 ปีการก่อตั้งกองทัพโซเวียต และ กองทัพเรือโซเวียต  ได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 22 กุมภาพันธ์ 1948 ระเบียบการมอบเหรียญได้รับการแก้ไขเมื่อวันที่ 18 กรกฎาคม 1980 ตามประกาศจากคณะกรรมการบริหารสูงสุดของสหภาพโซเวียตของสหภาพโซเวียตเลขที่ 2523-X

เหรียญที่ระลึก "ครบรอบ 30 ปีการสถาปนากองทัพโซเวียตและกองทัพเรือ" ถูกสวมใส่ที่ด้านซ้ายของหน้าอกและอยู่รวมกับเหรียญอื่น ๆ โดยไว้ลำดับถัดไปจากเหรียญที่ระลึก "ครบรอบ 20 ปีการทำงานและรับใช้กองทัพแดง" หากมีเหรียญจากสหภาพโซเวียตที่สูงกว่าหรือจากเหรียญของสหพันธรัฐรัสเซีย ให้ไว้ในลำดับถัดไป

ลักษณะของเหรียญที่ระลึก "ครบรอบ 30 ปีการสถาปนากองทัพโซเวียตและกองทัพเรือ" มีเส้นผ่านศูนย์กลาง 32 มิลลิเมตร ด้านหน้าเป็นรูปครึ่งขวาของวลาดีมีร์ เลนิน และ โจเซฟ สตาลิน (หน้าสุด) โดยที่มีเลขโรมัน "XXX" อยู่ด้านล่าง ด้านหลังมีข้อความที่เขียนเป็นขอบวงกลมว่า "เพื่อฉลองครบรอบ 30 ปี"  และมีรูปดาวห้าแฉกอยู่ด้านล่างสุดของเหรียญ ตรงกลางมีข้อความที่เขียนเป็น 2 บรรทัดว่า "กองทัพโซเวียตและกองทัพเรือ"  พร้อมกับระบุปี "1918-1948"
 สมุดภาพ
# เตาฮีด
เตาฮีด (หมายถึง "ความเป็นอันเดียวกันหรือความเป็นเอกะของพระเป็นเจ้าในศาสนาอิสลาม (, อัลลอฮ์)") เป็นแนวคิดความเป็นเอกะต่อสิ่งที่มองไม่เห็นตามหลักเอกเทวนิยมในศาสนาอิสลาม เตาฮีดเป็นศูนย์กลางและแนวคิดสำคัญที่สุดของศาสนา ซึ่งการยึดมั่นมุสลิมทั้งหมด หลักการนี้มีอย่างแจ่มแจ้งว่าพระเป็นเจ้าในศาสนาอิสลาม (, อัลลอฮ์) มีแค่องค์เดียว  และเป็นเอกะ 

เตาฮีดถือเป็นหลักสำคัญที่สุดในการยอมรับความนับถือของมุสลิมD. Gimaret, Tawhid, Encyclopedia of Islam ส่วนแรกคือชะฮาดะฮ์ (การประกาศความเชื่อศาสนาอิสลาม) เป็นการประกาศความเชื่อในความเป็นเอกะของพระเจ้า การให้สิ่งใดหรือใครก็ตามเป็นพระเจ้า ถือเป็น ชิรก์ – ถ้าผู้กระทำไม่ได้ขออภัยโทษในภายหลัง ตามอัลกุรอานแล้วเป็นบาปที่อภัยไม่ได้ มุสลิมเชื่อว่าหลักคำสอนอิสลามทั้งหมดมาจากหลักการเตาฮีดTariq Ramadan (2005), p. 203

จากจุดยืนของศาสนาอิสลามที่เป็นเอกเทวนิยมอย่างแน่วแน่ในใจความหลักของความเชื่อในอิสลาม (อะกีดะฮ์) ซึ่งแยกศาสนาอิสลามจากศาสนาส่วนใหญ่Turner (2006), p. 75 ที่มากไปกว่านั้น หลักเตาฮีดไม่ใช้แค่ห้ามมุสลิมสักการะพระเจ้าหลายองค์เท่านั้น แต่ยังสละความต้องการเงิน สถานะทางสังคม หรืออัตตานิยมด้วย

ในอัลกุรอานยืนยันถึงการมีตัวตนของสิ่งเดียวและเป็นความจริงที่อยู่เหนือโลก สิ่งที่ไม่เหมือนใคร, มีอิสระ และไม่สามารถแบ่งแยกได้Vincent J. Cornell, Encyclopedia of Religion, Vol 5, pp. 3561-3562 พระผู้เป็นเจ้า ในศาสนาอิสลาม เป็นพระเจ้าแห่งสากลโลกมากกว่าพระเจ้าในท้องที่, ชนเผ่า หรือเขตทางศาสนา—พระเจ้าเป็นผู้ที่สมบูรณ์แบบและไม่ยอมรับความชั่วใด ๆ ทั้งสิ้น (brooks no evil)Asma Barlas (2002), p. 96

บทที่ 112 จากอัลกุรอาน ชื่อว่าอัลอิคลาศ กว่าวถึงเรื่องนี้ว่า:
# มินิโดราเอสโอเอส
โดเรมีจัง: มินิโดราเอสโอเอส  เป็นภาพยนตร์อะนิเมเรื่องสั้นของโดราเอมอน โดยได้เค้าโครงจากชุดมังงะโดราเอมอน ออกฉายครั้งแรกในประเทศญี่ปุ่นเมื่อวันที่ 11 มีนาคม ค.ศ. 1989 พร้อมกับ โดราเอมอน ตอน ท่องแดนญี่ปุ่นโบราณภาพยนตร์ที่เขียนโดย ฮิโรชิ ฟุจิโมโตะ และโมโตโอะ อะบิโคะ

 นักแสดง 
 ตัวละคร  ผู้ให้เสียง ซูเนโอะ  Kaneta Kimotsuki    ไจแอนต์  Kazuya Tatekabe  โนบิตะ  Hiromori Shingo ซิชุกะ  Michiko Nomura โดเรมีจัง  Keiko Yokozawa
# อัญพจน์
อัญพจน์  เป็นการกล่าวซ้ำซึ่งนิพจน์หนึ่งว่าเป็นส่วนหนึ่งของอีกนิพจน์หนึ่ง โดยเฉพาะอย่างยิ่งนิพจน์ที่คัดมาเป็นที่รู้จักดีหรือมีการแสดงที่มาชัดแจ้งโดยการอ้างอิงไปต้นทางต้นฉบับ และมีการระบุโดยเครื่องหมายอัญประกาศ

อัญพจน์ยังสามารถหมายถึงการใช้หน่วยซ้ำ ๆ ของนิพจน์แบบอื่นทุกชนิด โดยเฉพาะอย่างยิ่งส่วนใดส่วนหนึ่งของงานศิลปะ ได้แก่ ส่วนย่อยของจิตรกรรม ฉากจากภาพยนตร์หรือส่วนหนึ่งของงานประพันธ์ดนตรี